**EMLÉKEZTETŐ**

**a 2012. április 26-27-i EVDSZ Szövetségi Vezetőségi ülésről**

Helyszíne: Hotel Termálkristály Aqualand, Ráckeve, **GPS:** Strand u. 4. szám

Jelen voltak: a mellékelt jelenléti ív szerint

Napirendi pontok:

1. Előző ülés emlékeztetőjének elfogadása

Előterjesztő: Gál Rezső

1. Döntés az EVDSZ 2011. gazdasági évéről szóló pénzügyi beszámolójának és a 2012. évi pénzügyi tervének elfogadásáról

Előterjesztő: Gál Rezső, dr. Szilágyi József és Árkovics István

1. Tájékoztató a makró szintű érdek egyeztetés egyes kérdéseiről (LIGA dokumentumok mellékelve)

Előterjesztő: Gál Rezső

1. Pénztári ügyek

Előterjesztő: Gál Rezső, dr. Szilágyi József, Schmidt Péterné és Gelencsér László

1. Tájékoztató a VÁPB ülésről

Előterjesztő: Gál Rezső, dr. Szilágyi József

1. Egyesülési Törvény változása

Előterjesztő: Gál Rezső, dr. Szilágyi József

1. Mt. módosítás és ennek hatása az Ágazati Kollektív Szerződésre

Előterjesztő: Gál Rezső, dr. Szilágyi József és dr. Kiss Mihály

1. EVDSZ stratégiája a létszámleépítések és a társaságok megszűnése, megszűntetése esetén

Előterjesztők: Gál Rezső, dr Szilágyi József

1. Egyebek

Az ülés résztvevői megválasztották Lőrincz László PADOSZ elnököt az SZV ülés levezető elnökének. Az Elnök tájékoztatást adott arról, hogy az SZV ülés határozatképes. (Maximum mandátum 126, ebből minimum 84 szükséges és jelen van 87.) Napirendi pontok – az előzetesen kiküldött meghívó alapján – elfogadásra kerültek, azzal, hogy 6-7 napirendi pontok az első napon kerülnek tárgyalásra (előterjesztői távozás miatt). A módosítást az SZV tagok egyhangúlag elfogadták.

Az 1. napirendi pont szerint az előző ülés emlékeztetőjét két tartózkodással a szövetségi vezetőség elfogadta. Gál Rezső felhívta a figyelmet, hogy az emlékeztetők lényege a határozatok rögzítése. Dr. Szilágyi József megerősítette az elhangzottakat azzal, hogy az SZV ülés emlékeztetői az EVDSZ SZMSZ-ében előírt tartalmi elemeknek megfelelnek. Nagy Sándor kérdésére felhívta a figyelmet, lehetőség van arra, aki igényli, hogy a véleménye megjelenjen az emlékeztetőben, ezt jelezze, és akkor rögzítésre kerül.

1. napirendi pont: Döntés az EVDSZ 2011. gazdasági évéről szóló pénzügyi beszámolójának és a 2012. évi pénzügyi tervének elfogadásáról

Előterjesztők: Gál Rezső, dr. Szilágyi József és Árkovics István

Az EVDSZ 2011. gazdasági évéről szóló beszámoló:

Gál Rezső az előzményeket elevenítette fel, miszerint ez a téma már első olvasatban napirendre került. Az eddigi javaslatok, észrevételek alapján kiegészítésre került a beszámoló, valamint olyan fontos dokumentum került mellé, mint a GEB jelentése. Ezek írásban kiküldésre kerültek. Az Állandó Bizottság előzetesen megtárgyalta az EVDSZ 2011. gazdasági évéről szóló pénzügyi beszámolót és azt a Szövetségi Vezetőségnek elfogadásra javasolja.

Árkovics István, az EVDSZ gazdasági igazgatója szóbeli kiegészítéssel terjesztette elő a részletes írásbeli dokumentumokat. Felhívta a figyelmet, hogy az anyag tartalmazza az MVM-mel kötött szerződésnek, az európai uniós pályázatnak, valamint a Társadalmi Megújulás Operatív Programnak a hatásait, illetve az ehhez kapcsolódó magyarázatokat is.

**10/2012. (04.26.) sz. határozat: A szövetségi vezetőség a 2011. évi EVDSZ pénzügyi beszámolót elfogadta.**

*Határozathozatal módja: nyílt szavazás*

*Szavazás eredménye: egyhangúlag elfogadta*

*Megjegyzés: az ADÉSZ képviselője a napirend tárgyalásán és elfogadásán nem vett részt.*

Az EVDSZ 2012. évi pénzügyi terv:

Gál Rezső az előzményeket elevenítette fel, miszerint ez a téma már első olvasatban napirendre került. Az eddigi javaslatok, észrevételek alapján kiegészítésre került a pénzügyi terv, valamint csatolva lett a VÜTFÓ, a VIMFÓ és az Ifjúsági Tagozat munkaprogramja és pénzügyi terve, amelynek elemei hozzátartoznak ehhez a dokumentumhoz. Ezek írásban kiküldésre kerültek. Árkovics István, az EVDSZ gazdasági igazgatója szóbeli kiegészítéssel terjesztette elő a részletes írásbeli dokumentumokat. Az Állandó Bizottság előzetesen megtárgyalta az EVDSZ 2012. évi pénzügyi tervét és azt a Szövetségi Vezetőségnek elfogadásra javasolja. Árkovics István, az EVDSZ gazdasági igazgatója szóbeli kiegészítéssel terjesztette elő a részletes írásbeli dokumentumokat.

Gál Rezső a terv elfogadása kapcsán ismertette az Állandó Bizottság (ÁB) javaslatát, mely az EVDSZ által meghirdetett pályázattal kapcsolatos. Ennek lényege, hogy a következő szövetségi vezetőségi ülésen célszerű lesz bizonyos prioritásokat meghatározni a pályázatok elbírálása kapcsán. Pl.. A saját oktatások, képzések minél hatékonyabban kerüljenek megszervezésre. Az oktatások kapcsán kiemelte, hogy amikor az oktatások finanszírozása pályázati forrásból került meghirdetésre (ingyenes volt), ebben az esetben túljelentkezés mutatkozott. Amikor fizetős volt, több esetben le kellett mondani, jelentősen megcsappant az érdeklődés.

A norvég pályázatról részletes tájékoztatás történt, az benyújtásra került, ősszel derül ki az elbírálás eredménye. Javasolja továbbá, hogy a szövetségi vezetőség bízza meg ÁB-ot, hogy a szakértői díjakkal kapcsolatosan egy elemzést végezzen el, és azt terjessze az SZV elé.

Hozzászólók:

Pinczés Ernő kérdésére Gál Rezső tájékoztatást adott az MVM-EVDSZ szerződések aktuális helyzetéről.

Nagy Zoltán a szakértői díjakkal (az EVDSZ által igénybe vett szakértőket tekintve) kapcsolatban tett fel kérdéseket.

**11/2012. (04.26.) sz. határozat: A szövetségi vezetőség a 2012. évi EVDSZ pénzügyi tervet (benne az Ifjúsági Tagozat, a VÜTFÓ és a VIMFÓ pénzügyi támogatását is elfogadta).**

*Határozathozatal módja: nyílt szavazás*

*Szavazás eredménye: egyhangúlag elfogadva*

*Megjegyzés: az ADÉSZ képviselője a napirend tárgyalásán és elfogadásán nem vett részt.*

**12/2012. (04.26.) sz. A Szövetségi Vezetőség megbízza az Állandó Bizottságot azzal, hogy tekintse át a jelenleg érvényben lévő szakértői szerződéseket. Ennek megállapításait legkésőbb az idén megtartandó rendkívüli kongresszusig tárja az SZV elé. (SZV tagok számára nyílt betekintési jog biztosítása.)**

*Határozathozatal módja: nyílt szavazás*

*Szavazás eredménye: egyhangúlag elfogadva*

1. napirendi pont: Egyesülési törvény

Előterjesztők: Gál Rezső és dr. Szilágyi József

Dr. Szilágyi József szóbeli kiegészítést tett: Három törvény változik. Az egyik maga a Ptk. A 8. fejezet a 61 §-tól változik a 65 §-ig. Ezen kívül két jogszabály van még, amely január 1-jétől változik, amelyek a civil szervezetekre hatályosak. Nevezetesen a 2011. évi 175-ös Törvény az Egyesülési jogról, a közhasznú jogállásról, valamint a civil szervezetek működéséről és támogatásáról, az ún. „civil törvény”. Van még egy kisegítő törvény ez pedig a 2011. évi 181e-s Törvény a Civil szervezetek bírósági nyilvántartásáról és az ezzel összefüggő eljárási szabályokról szól. Mindhárom törvény rendkívül fontos, a mindennapi életre is befolyással van. Részletesen elemezte azokat a szabályokat, amelyek alapvetően érintik a szakszervezeteket. Felhívta a figyelmet a gazdálkodással kapcsolatos változásokra is, többek között éves beszámoló közzététele. Mindezen szabályokról a LIGA honlapon ([www.liganet.hu](http://www.liganet.hu)) részletes információk találhatók.

Hozzászólók: Pinczés Ernő, Bánkuti Ferenc, Nagy Zoltán

1. napirendi pont: Mt. módosítás és ennek hatása az Ágazati Kollektív Szerződésre

Előterjesztők: Gál Rezső, dr. Szilágyi József és dr. Kiss Mihály

Dr. Kiss Mihály tartott prezentáció a témában. Tételesen, fejezetenként elemezte a VKSZ-t. Felsorolta, mely fejezetekben, milyen módosítások válhatnak szükségessé az új Mt. hatályba lépése mentén. Jelmondata: „Amit a törvény nem tilt, azt lehet.” A VKSZ-től jobb szabályokat alkalmazhatnak helyi szinten.

Dr. Szilágyi József a Munka Törvénykönyve életbeléptetésének szabályairól szóló és az SZV tagjai részére írásban megküldött dokumentum kapcsán kiegészítést tett.

Ezen tervezetben – egyebek mellett – a munkavédelmi törvény módosítása is szerepelt. Az észrevételek alapján döntés született arról, hogy az SZV részletes szakértői állásfoglalást készít, melyet az országos tárgyalások előtt a LIGA konföderáció számára írásban megküld.

Hozzászólók: Pinczés Ernő, Lőrincz László, Medveczki Zsolt, Nagy Sándor, Gál Rezsőt, Néber Tibor

**13/2012. (04.27.) sz. határozat: Az EVDSZ tegyen meg mindent annak érdekében, hogy az Mt. módosításhoz szükséges korrekciók szakmailag ki legyenek értékelve és a módosítási javaslatok továbbításra kerüljenek a LIGA konföderáció felé. Határidő: 2 hét.**

*Határozathozatal módja: nyílt szavazás*

*Szavazás eredménye: egyhangúlag elfogadta*

1. napirendi pont: Tájékoztató a VÁPB ülésről

Előterjesztők: Gál Rezső, dr. Szilágyi József

Dr. Szilágyi József tájékoztatta az SZV tagjait, hogy a VÁPB ülésen a munkáltatók ismertették a sztrájkra vonatkozó eljárásrenddel kapcsolatos kiegészítéseiket, valamint azt, hogy át kellene gondolni az alkalmazotti tarifa módosítási javaslatait. Az elmúlt időszakban e rendelet alkalmazása kapcsán sok gyakorlati probléma merült fel. A jogosultak kapcsán (élettársi jogviszony, jogutódlás stb.). Azt javasolja, hogy ne most forduljunk a minisztériumhoz, mert akkor a munkáltatóknak is előterjesztik a saját módosítási ötleteit. Kezdeményezi egy műhelymunka elvégzését, hogy majd ezzel felvértezve tudjon munkavállalói oldal képviselete a munkáltató elé menni. Összegezve: most semmiképp sem tartaná szerencsésnek a módosítási kezdeményezést, mert az illetékes minisztérium azt mondaná, hogy akkor nézzük át az egészet, így a nem kívánt – a minisztérium által javasolt – módosítások is bekerülnének.

Hozzászólók: Nagy Zoltán, Bánkuti Ferenc, Németh Lajos, Néber Tibor, Gál Rezső

Lőrincz László megerősítette az előzőeket, valamint tájékoztatta a szövetségi vezetőséget, hogy az ÁB is ezt az álláspontot képviseli.

**14/2012. (04.27.) sz. határozat: A munkáltató által kidolgozott, a sztrájkra vonatkozó eljárásrendet az SZV megismerte és felhatalmazza a munkavállalói oldal tárgyalódelegációját annak aláírására.**

*Határozathozatal módja: nyílt szavazás*

*Szavazás eredménye: egy tartózkodással elfogadta*

**15/2012. (04.27.) sz. határozat: A tárgyalódelegáció közölje a munkáltatói szövetséggel, hogy nem kívánja elkezdeni az alkalmazott tarifával kapcsolatos módosítási procedúrát. A problémahalmaz jelenleg még kidolgozás alatt áll, nem kerül le a napirendről.**

*Határozathozatal módja: nyílt szavazás*

*Szavazás eredménye: egy tartózkodással elfogadta*

1. napirendi pont: Tájékoztató a makró szintű érdekegyeztetés egyes kérdéseiről

Előterjesztő: Gál Rezső

Az előterjesztő tájékoztatást adott arról milyen kihívások, milyen súlyos problémák vannak a közszférás szakszervezetek életében, ezen belül kiemelve a rendőr szakszervezeteket (munkaidő kedvezmény megvonása, kényszerkamarai tagság, stb.). További tájékoztatást nyújtott a közeljövőben megrendezésre kerülő LIGA demonstrációról, valamint majálisról.

Összegezve, azt kérte minél többen vegyenek részt mind a demonstráción, mind a LIGA által szervezett majálison.

Hozzászólók: Medveczki Zsolt, Téglás József, Kópis József, Nagy Zoltán, Nagy Sándor, Bánkuti Ferenc,

*Ebben a témában határozathozatalra nem került sor.*

1. napirendi pont: Pénztári ügyek

Bolvári László, a VITAMIN EP ügyvezetője tartott prezentációt a soron következő küldött közgyűlés anyagából.

*Ebben a témában határozathozatalra nem került sor.*

Hozzászólók: Bánkuti Ferenc, Nagy Sándor, Téglás József

1. napirendi pont: EVDSZ stratégiája a létszámleépítések és a társaságok megszűnése, megszűntetése esetén

Előterjesztők: Gál Rezső, dr Szilágyi József

Gál Rezső a Tisza II. aktuális helyzetéről adott tájékoztatást. Ezen probléma mentén is javasolja, készüljön egy munkaprogram; az EVDSZ stratégiája a létszámleépítések és a társaságok megszűnése, megszűntetése esetén.

Nagy Zoltán tájékoztatást adott közeljövőben bekövetkező csoportos létszámleépítésről (38 főt akarnak elküldeni). Felvette azt a problémát is, hogy várhatóan laikusok kerülnek olyan helyekre, amelyek régen vizsgához voltak kötve.

Medveczki Zsolt egyetért Gál Rezsővel, készíteni kell egy munkaprogramot, amely kielemzi, mit tud tenni az érintett szakszervezeti vezető és a Szövetségi Vezetőség a cégbezárások esetén, illetve azt követően.

Bánkuti Ferenc a Pécsi Erőmű helyzetét vázolta fel, ahol sikerült az elbocsátásokat 10%alá szorítani.

Lőrincz László arra biztatta a hozzászólókat, hogy e-mailben írják meg tapasztalataikat és küldjék azt meg, ezzel is segítve a munkaprogram készítését.

**16/2012. (04.27.) sz. határozat: A Szövetségi Vezetőség alakítson egy munkabizottságot. Ezen bizottság foglalkozzon az EVDSZ stratégiájával a létszámleépítések és a társaságok megszűnése, megszűntetése esetén. A munkabizottság vezetője dr. Szilágyi József.**

*Határozathozatal módja: nyílt szavazás*

*Szavazás eredménye: egy tartózkodással elfogadta*

1. napirendi pont: Egyebek:
* Lőrincz László tájékoztatta jelenlévőket, hogy Gál Rezső és dr. Szilágyi József béremelésének előterjesztése a következő SZV ülésen kerül napirendre.
* Kópis József a hálózaton dolgozó villanyszerelők érdekeit képviselve, kérte, hogy ezen munkavállalók is kerüljenek vissza a korengedmény nyugdíj kategóriába.
* Nagy Zoltán ismertette a Budapesti Erőműnél tervezett létszámleépítést, illetve az ehhez kapcsolódó szociális csomag kérdéskörét.
* Nagy Sándor megköszönte a párizsi demonstrációban és az egyébként nyújtott segítséget. Véleménye szerint nincs esély a megállapodásra, sztrájk bejelentés várható.
* Gál Rezső az MVM csoport bértárgyalásáról adott tájékoztatást, melynek kapcsán felhívta a figyelmet, hogy pontos részletek a honlapon olvashatók: <http://www.vd.hu/mvmtszszhirek/mvm-csoport-ber-9940.html>
* Árkovics István, mint az Egymásért-Együtt Alapítvány titkára kérte az 1% felajánlását az alapítvány javára.
* Pinczés Ernő tájékoztatást adott arról, hogy az E.On-nál megszületett a szociális jóléti megállapodás, valamint egy új elemről, az egészségbiztosítási rendszer bevezetéséről.
* Téglás József jelezte, hogy a Tatabányai Fűtőerőműben konfliktushelyzet alakult ki, ezért nem tudott Kovács Ferenc az SZV ülésen részt venni.
* Néber Tibor a várható orosz delegáció érkezéséről kérdezett részleteket.
* Gál Rezső tájékoztatást adott a horvát szakszervezetekkel közösen szervezett nyárvégi programról. Várható időpontja: szeptember 1-től 8-ig.
* Gál Rezső a felsorolta a lezajlott nemzetközi rendezvényeket (orosz kongresszus: <http://www.vd.hu/hirekszakszervezet/kongresszust-tart-az-orosz-atomenergia-ipari-szakszervezet-9933.html> , brüsszeli Energia Bizottsági ülések)

Több hozzászólás nem volt, ezért Lőrincz László megköszönte a részvételt, a munkát és jó utat kívánt.

K.m.f.

Az emlékeztetőt jóváhagyta:

 Gál Rezső Lőrincz László

 elnök levezető elnök

Az emlékeztetőt készítette:

Kádi Tünde

honlapszerkesztő